Kamomillatee juomana tai kamomillan lisääminen höyryhengitysveteen voivat auttaa flunssan oireisiin. Tieteellisesti tutkittua tietoa vaikutuksista ei ole. Kamomillatee tai muu kuuma juoma tuntuu hyvältä kipeässä kurkussa, ja nesteen nauttiminen edistää liman poistumista, joten ei kamomillatee ainakaan pahaa tee. Tehoa voi lisätä maustamalla kamomillateen hunajalla ja puolikkaan sitruunan mehulla, sillä hunaja-sitruunajuoman on osoitettu hillitsevän yskää.
Kamomillatee voi myös helpottaa flunssaan liittyvää kuumeista oloa, sillä kuuma juoma hikoiluttaa ja lievittää viluista oloa kuumeessa. Kamomillaa käytetään myös ulkoisesti kasvo- ja silmähauteena. Jotkut käyttävät kamomillateehen kastettuja vanutuppoja myös silmätulehduksen hoitoon.
Eläinkokeissa on havaittu merkkejä siitä, että kamomillalla voi olla tulehdusta ehkäiseviä ja haavaumien parantumista edistäviä vaikutuksia
LUE MYÖS: Torju matala-asteinen tulehdus ruualla